A „Tehetséges Tanulókért” Alapítvány
Székhelye: 5435 Martfű, Május 1. u. 2.
Postacíme: 5435 Martfű, Móra F. u. 15.
Adószáma: 18823947-1-16
Számlaszáma: Fegyvernek és Vidéke Körzeti Takarékszövetkezet
Kirendeltsége: Martfű
69300224 – 10006887
Kuratórium elnöke: Sulák Tiborné

A szervezet bemutatása, felépítése:
Az alapítvány legfőbb döntéshozó szerve, vagyonának kezelője az 5 fős kuratórium, mely felelős az alapítvány pénzügyi, gazdasági tevékenységeiért. A szervezet kuratóriumának elnöke és tagjai feladataikat külön díjazás nélkül, társadalmi munkában látják el.
A kuratórium elnöke /képviselője/:
Sulák Tiborné

A kuratórium tagjai:
Boros Krisztina
Demecs Mária
K. Nagy Katalin
Kovácsné Szántó Mária

A szervezet céljainak rövid leírása:

Az alapítvány a rendelkezésre álló vagyonából nyújtott támogatásokkal segítséget nyújt a martfűi József Attila Általános Iskola /5435. Martfű, Május 1. u. 2. sz./ tanulói részére kulturális, szabadidős és sport rendezvények és programok szervezéséhez, az iskola tehetséges tanulói menedzseléséhez, a tanulók egészséges életmódra neveléséhez, egészségük megőrzéséhez.
Az alapítvány tevékenysége:
A kuratórium tagjai igyekeznek szorosan együttműködni a József Attila Ált. Iskola vezetésével, tantestületével, a szakmai munkaközösségekkel, a szülőkkel és a szülői munkaközösséggel. Támogatásaikat a nevelőtestület és a szülők pályázatai alapján ítéli meg.
- Különböző tanulmányi versenyek nevezési díjainak finanszírozásával az alapítvány szeretne hozzájárulni a hátrányos helyzetben élő gyerekek versenyzési lehetőségeinek a megteremtéséhez.
- Kiemelkedő figyelmet fordít a gyerekek természettudományos ismereteinek bővítésére, matematikai logikájuk fejlesztésére.
- Nagy hangsúlyt fektet gyermekeink anyanyelvi, idegen nyelvi és zenei kultúrájának támogatására is.
- A számítógépek világában a fontos feladatok közé tartozik a gyerekek olvasóvá nevelése. Évente több alkalommal jelentősebb összeget költ jutalomkönyvek vásárlására.

- Különös gondot fordít hazánk anyanyelvi és történelmi kultúrájának, hagyományőrzésének a témakörébe tartozó kérelmek előtérbe helyezésére.
- Kiemelten támogatja a tanulók egészséges életmódjára, egészségének megőrzésére irányuló törekvéseket, segíti különböző sportrendezvények sikeres lebonyolítását.
- Múzeumi belépők biztosításával, hozzájárul tanulóink tudástárának, kulturális élményeinek a kiszélesítéséhez.
- Támogatásaival történelmi kirándulás költségeit is csökkenti.
- Diákjaink előadókészségének fejlesztésében egyik jelentős állomás a „Karácsonyi mesejáték”, melynek megszervezésében és lebonyolításában kuratóriumunk évente jelentős szerepet vállal.
Az alapítvány támogatásainak segítségével tanulóink több területen is kipróbálhatják magukat, megmérettethetik tudásukat. A kuratórium igyekszik sokrétűen segíteni a nevelő- oktató munkát, a szabad idő hasznos és tartalmas eltöltését. Döntéseiben támogat minden, az alapítvány céljaival megegyező kérést, melyek segítik diákjaink boldogulását.

